Arthur Whistler

Wayne Arthur Whistler (født 12. oktober 1944 i nærheten av Death Valley i San Bernardino County i California i USA, død 2. april 2020 i Honolulu), kjent som W. Arthur Whistler, var en amerikansk etnobotaniker som fremfor alt beskjeftiget seg med stillehavsøyenes fauna og etnobotanikk. Han var adjunct professor ved University of Hawaii. Særlig viktig for hans forskning var arbeidet på Samoa og på Tonga.

Hans botaniske autorforkortelse er «WHISTLER».

Liv og virke

Bakgrunn, utdannelse
Whistler vokste opp i det sørlige California. Han studerte og tok en bachelorgrad på University of California, Riverside. Deretter fullførte han et mastergradsstudium på University of California, Santa Barbara. Fra 1968 til 1970 var han med i Fredskorpset og underviste i biologi. Han tok doktorgraden ved University of Hawaii i 1979.

Karrière
Ferdigutdannet underviste han i botanikk ved University of Hawaii. Deretter fulgte en periode på ni år som ansatt etnobotaniker ved National Tropical Botanical Garden på øya Kauai. Etter dette grunnla han rådgivningsfirmaet Isle Botanica, og med dette gjennomførte han et stort antall prosjekter i Stillehavet. Dette fokuserte på planter i et vidstrakt område som omfattet Fiji,  Marshall Islands, Northern Mariana Islands, Samoa og Tonga.

Ved siden av underviste  Whistler som adjuncted professor.

Han oppdaget tresorten Aneilima vitiense på Samoa.

Død
Whistler hadde besøkt slekt i delstaten Washington tidlig under koronaviruspandemien i 2020, og den 2. mars 2020 ble han syk. Den 4. mars kom han seg tilbake til Hawaii. Selv om han hadde symptomer på SARS-CoV-2-infeksjon, ble han ikke testet før 7. mars. Han ble regnet som det andre bekreftede Covid-19-tilfelle på Hawaii. Han døde tidlig den 2. april på et sykehus. Han var det første dødsoffer for Covid-19 i delstaten Hawaii.

Publikasjoner 
 Arthur Whistler: Rainforest Trees of Samoa: A Guide to the Common Lowland and Foothill Forest Trees of the Samoan Archipelago, University of Hawaiʻi Press
 Arthur Whistler: Plants in Samoan Culture: The Ethnobotany of Samoa, University of Hawaiʻi Press
 Arthur Whistler: The Samoan Rainforest: A Guide to the Vegetation of the Samoan Archipelago, University of Hawaiʻi Press
 Arthur Whistler: Samoan Herbal Medicine: 'O La'au ma Vai Fofo o Samoa, University of Hawaiʻi Press
 Arthur Whistler: Wayside Plants of the Islands: A Guide to the Lowland Flora of the Pacific Islands, University of Hawaiʻi Press
 Arthur Whistler: Polynesian Herbal Medicine, University of Hawaiʻi Press
 Arthur Whistler: Flowers of the Pacific Island Seashore: A Guide to the Littoral Plants of Hawai‘i, Tahiti, Samoa, Tonga, Cook Islands, Fiji, and Micronesia, University of Hawaiʻi Press
 Arthur Whistler: Tongan Herbal Medicine, University of Hawaiʻi Press

Referanser

Eksterne lenker 
 Livsløp
 

Botanikere fra USA
Forfattere fra USA
Dødsfall relatert til covid-19 i USA
Personer fra San Bernardino County i California